* આખરે, હું બન્યો ડેબિયન ડેવલોપર! હજી, ઓફિસિયલ જાહેરાત (ડેબિયન-ન્યૂમેન્ટેનર મેઇલિંગ લિસ્ટ પર) નથી થઇ, પણ કાર્તિક@ડેબિયન.ઓર્ગ ચાલે છે. સપ્ટેબર ૨૦૦૬માં મેં પ્રથમ પેકેજ અપલોડ કર્યું (પેકેજ: ayttm, સ્પોન્સરર: ક્રિસ હૉલ) પછી આ પ્રવાસ બહુ લાંબો ચાલ્યો (ડેબિયનમાં કહેવત છે, ધીરજનાં સફરજન મીઠાં). વચ્ચે-વચ્ચે એવો પણ સમય આવી ગયો જ્યાં મેં આ પ્રવાસ પડતો મૂકવાનો વિચાર કરી લીધો હતો. વિન્ડોઝમાં કામ કરવુ પડે અને અત્યારે મેક જોડે માથાકૂટ! પણ, આવી અડચણો વચ્ચે ડેબિયનનો પ્રેમ રહ્યો અડીખમ!